
__________________________________________________________________________________
								ANEXĂ
 la HOTĂRÂREA nr. 47/31. 08. 2023
									PREȘEDINTE DE ȘEDINȚĂ,
							                      Consilier, Lucian-Gabriel  ȘTEFAN

PLAN DE ACŢIUNE 
PENTRU GESTIONAREA CÂINILOR FĂRĂ STĂPÂN ÎN COMUNA TÂRGUȘOR

Cap.I Dispoziţii generale
	Comuna Târgușor  este localizată geografic în partea de nord-vest a judeţului Constanța, la o distanţă de aproximativ 40 de  km de municipiul Constanța,  38 km distanță de municipiul Medgidia și  50 de km distanță de orașul Hârșova . 
	Comuna Târgușor  are o suprafaţă de  11 004,85 ha  şi o populaţie de 1375 de locuitori.

Cap.II Serviciul public pentru gestionarea câinilor fără stăpân
	 Art. 1. În temeiul art. 1 din Ordonanţa de Urgenţă a Guvernului nr. 155/2001 privind aprobarea programului de gestionare a câinilor fără stăpân, cu modificările şi completările ulterioare, Consiliul local a înființat Serviciul pentru gestionarea câinilor fără stăpân al comunei Târgușor, județul Constanța, prin Hotărârea Nr. 18/ 28. 02. 2022. 	
Cap.III Delegarea gestiunii Serviciului specializat pentru gestionarea câinilor fără stăpân
	 Art. 2.  Serviciul specializat pentru gestionarea câinilor fără stăpân poate fi concesionat numai către persoane juridice, asociaţii sau fundaţii care desfăşoară activităţi în domeniul protecţiei animalelor care vor contracta servicii veterinare, potrivit reglementărilor în vigoare: art. 2 alin.(4) din O.U.G. nr. 155/2001 privind aprobarea programului de gestionare a câinilor fără stăpân, aprobată cu modificări şi completări prin Legea nr.227/2002, cu modificările şi completările ulterioare. 
	Art. 3. Concesionarea serviciului specializat pentru gestionarea câinilor fără stăpân se face de către Consiliul Local al comunei Târgușor, cu respectarea prevederilor Legii nr. 100/2016 privind concesiunile de lucrări şi concesiunile de servicii, cu modificările și completările ulterioare (art. 8 din Hotărârea Guvernului nr. 1059/2013 pentru aprobarea Normelor metodologice de gestionare a câinilor fără stăpân), precum și a prevederilor Hotărârii Consiliului local Târgușor  Nr. 18/ 28. 02. 2022. 
Cap. IV Prevederi organizatorice
 	1. Pe raza  comuna Târgușor  sunt aproximativ ___________ de câini fără stăpân nesterilizaţi. 	2. În  comuna Târgușor  următoarele zone au o distribuţie mai mare a populației de caini fara stapan: centrul comunei Târgușor și zonele mărginașe ale satelor componente, respectiv: Târgușor și Mireasa. 
	3. În vederea gestionării capturării câinilor fără stăpân , serviciul specializat pentru gestionarea acestora va fi acordat prin delegarea gestiunii unor persoane juridice, asociații și fundații, ONG-uri care au ca obiect de activitate ecarisaj, protecția animalelor, etc .
	 4. Persoanele  juridice, asociațiile  sau  fundațiile care desfășoară activități în domeniul protecției  animalelor și căreia îi va fi atribuit contractul de delegare de gestiune va contracta servicii veterinare . 
	5. Persoanele  juridice, asociațiile  sau  fundațiilecare desfășoară activități în domeniul protecției  animalelor vor fi dotate cu cuști, vor individualiza și marca, având un număr unic pe adăpost, număr care va fi inscripționat vizibil pe o placă de material rezistent, fixat la vedere pe peretele cuștii.
	6. Mijlocul de transport destinat câinilor fără stăpân trebuie să fie vizibil marcat cu denumirea serviciului de gestionare a acestor câini, numărul de telefon cu indicativul mijlocului de transport, dotat cu cuşti individuale fixate corespunzător pentru a preveni deplasarea lor în timpul călătoriei şi ventilat corespunzător. 
	7. Resursele de personal necesare sunt: un medic veterinar şi patru muncitori pentru capturarea, transportul şi îngrijirea câinilor.
Cap. V Măsuri în aplicarea planului de acţiune
	 1. Atribuirea  contractului de delegare a gestiunii Serviciului specializat pentru gestionarea câinilor fără stăpân;
	 2.  Capturarea câinilor se va face în următoarea ordine: câinii care circulă liber, fără însoţitor, din preajma şcolilor, grădiniţelor, parcurilor, locurilor de joacă şi în pieţe; câinii care circulă liber, fără însoţitor, în alte locuri publice; câinii care circulă liber, fără însoţitor, în zonele periferice ale localităţii; 
	3. După capturare, personalul specializat va completa un formular individual de capturare care va cuprinde informaţiile minime privind câinii fără stăpân capturaţi; 
	4. La intrarea în adăpost personalul veterinar preia fişele individuale de la echipajele care au realizat capturarea şi transportul câinilor fără stăpân şi înregistrează informaţiile minime în Registrul de evidenţă a câinilor fără stăpân; 
	5. În adăpost fiecare câine va primi un număr unic de identificare; 
	6. După înregistrare, câinii fără stăpân sunt examinaţi medical; 
	7. Câinii clinic sănătoşi şi câinii cu boli uşor tratabile, neagresivi vor fi adăpostiţi separat pentru a se evita îmbolnăvirea sau agresarea lor prin contactul cu alţi câini;
 	8. Pentru animalele cazate în adăpost se vor asigura hrana şi apa în cantităţi îndestulătoare, posibilitate de mişcare suficientă, tratament medical, îngrijire şi atenţie; 
	9. Câinii care nu au fost revendicaţi, adoptaţi sau adoptaţi la distanţă, după 14 zile lucratoare vor fi eutanasiaţi; 
	10. Preluarea câinilor eutanasiaţi, morţi în adăpost din alte cauze sau colectate de pe străzi vor fi transportate la o unitate de neutralizare a cadavrelor autorizată sanitar veterinar;
	11. Serviciul specializat are obligaţia de a promova adopţia şi revendicarea câinilor şi de a informa constant populaţia cu privire la programul de funcţionare a adăpostului, asigurând transparenţa; 
	12. Persoanele fizice sau juridice, asociaţiile şi fundaţiile pentru protecţia animalelor care deţin câini de rasă comună sau metişi ai acestora au obligaţia să îi sterilizeze până cel târziu la data de  01. 02. 2024 . 
PLANIFICAREA ACŢIUNILOR:
	1.  Atribuirea  contractului de delegare a gestiunii Serviciului specializat pentru gestionarea câinilor fără stăpân; – luna septembrie 2023 ; 
	2. Capturare, transport, cazare, identificare, tratament medical, eutanasiere – din septembrie 2023, trimestrial ;
 	3. Reevaluarea numărului de câini fără stăpân din comuna Târgușor se va efectua în iunie şi  decembrie 2023 .
	 Prin activitatea desfăşurată în adăpost se reduce numărul de câini fără stăpân, se ameliorează sănătatea şi bunăstarea câinilor din adăpost, se stopează înmulţirea necontrolată a câinilor de rasă comună, se previne abandonul şi pierderea câinilor, se facilitează recuperarea câinilor pierduţi, se promovează deţinerea responsabilă a câinilor, se reduce apariţia rabiei şi a altor zoonoze, se reduc riscurile asupra sănătăţii oamenilor, se previne agresivitatea asupra oamenilor şi animalelor şi se reduce comerţul ilegal şi traficul cu animale. 

